Hou Bådelaug Nord affyrede tre skud i anledning af Dronning Margrethes 77 års fødselsdag, påskedag og starten på sejlsæsonen.

Med fanfare og en advarsel "der skydes!" skulle der tre skud til for at salutere Dronning Margrethe på hendes 77 års fødselsdag i Hou. Som gammel fæstningsby mente man i Hou Bådelaug Nord, at der var anledning nok til at søge om tilladelse til at fyre tre skud af på kanonerne. Her var der mulighed for at komme helt tæt på kanonbatteriet og høre om aktiviteterne i Hou Bådelaug Nord. Kun 25 meter væk stod de, der var mødt op til fejring af dronningen i det nordjyske. Se her, hvordan saluteringen gik til.